b"\n_START_ARTICLE_\nAreva\n_START_SECTION_\nEstructura empresarial\n_START_PARAGRAPH_\nPer mitj\xc3\xa0 de la seva filial Technicatome, l'empresa tamb\xc3\xa9 est\xc3\xa0 present al mercat dels prove\xc3\xafdors de centrals nuclears, aix\xc3\xad com en els sectors de t\xc3\xa8cniques de control, mesurament, regulaci\xc3\xb3 i seguretat. A m\xc3\xa9s, t\xc3\xa9 interessos en la construcci\xc3\xb3 de vehicles mar\xc3\xadtims propulsats amb energia nuclear. Amb l'adquisici\xc3\xb3 de part del negoci d'energia nuclear de l'empresa alemanya Siemens, Areva es va convertir en el major prove\xc3\xafdor integral de solucions i serveis d'energies nuclears. El govern franc\xc3\xa8s ha planejat en dues ocasions la privatitzaci\xc3\xb3 de l'empresa, per\xc3\xb2 en ambdues ocasions va decidir finalment no fer-ho._NEWLINE_Al grup Areva pertany tamb\xc3\xa9 la divisi\xc3\xb3 T&D (Transmission and Distribution), de manera que aix\xc3\xad es tanca el cercle entre producci\xc3\xb3 d'energia i consumidor.\n_START_SECTION_\nHist\xc3\xb2ria\n_START_PARAGRAPH_\nCom a conseq\xc3\xbc\xc3\xa8ncia de la concentraci\xc3\xb3 d'atenci\xc3\xb3 en el negoci nuclear es va fer p\xc3\xbablica la venda de la filial FCI el 3 de novembre de 2005 a l'inversor financer Bain Capital._NEWLINE_A causa de les metes mundials per a la reducci\xc3\xb3 d'emissions de CO2 en la producci\xc3\xb3 energ\xc3\xa8tica, Areva va adquirir en 2005 una participaci\xc3\xb3 important del fabricant d'energia e\xc3\xb2lica REpower Systems. Areva posseeix el 30.14\xc2\xa0% de REpower Systems i va fer p\xc3\xbablic el 22 de gener de 2007 que havia fet una oferta per aconseguir almenys el 50\xc2\xa0% d'accions de l'empresa. L'oferta original de Areva, de 105 euros per acci\xc3\xb3, va ser superada pel grup hind\xc3\xba Suzlon amb 126 euros. Areva va augmentar llavors la seva oferta a 140 euros \xe2\x80\x94i al seu torn Suzlon a 150 euros\xe2\x80\x94. La lluita pel control de l'empresa va concloure el 24 de maig de 2007 quan Areva va fer p\xc3\xbablic que ja no faria cap m\xc3\xa9s oferta als accionistes. En el seu lloc, va confirmar que seguiria recolzant REpower i que hi mantindria la seva participaci\xc3\xb3."